open-index/open-wikipedia-markdown huggingface dataset:
Παρπαριά Χίου

Η **Παρπαριά** είναι μικρό χωριό της βορειοδυτικής Χίου, σε οδική απόσταση 54 χιλιομέτρων από την πόλη της Χίου.

## Πληροφορίες
Σήμερα υπάγεται στο ομώνυμο δημοτικό διαμέρισμα του Δήμου Χίου. Το μεσοσταθμικό υψόμετρο του χωριού είναι 340 μέτρα πάνω από την επιφάνεια της θάλασσας. Η Παρπαριά είναι το πέμπτο δυτικότερο χωριό του νησιού, κτισμένο στις δυτικές πλαγιές του βουνού Αμανή. Κοντινότερος οικισμός είναι το χωριό Τρύπες, 4 περίπου χιλιόμετρα προς τα βορειοδυτικά και χαμηλότερα. Σχετικά στενός δρόμος με άσφαλτο συνδέει απευθείας το χωριό με τη σημαντική Μονή Αγίας Μαρκέλλας Χίου, τόπο του μαρτυρίου της Αγίας, που αποτελεί προσκύνημα για όλο το νησί της Χίου κάθε καλοκαίρι.

## Ονομασία
Η ονομασία του χωριού προέρχεται από τη Μπαρμπαριά, δηλαδή τη Βόρεια Αφρική, από όπου ξεκινούσαν οι πειρατές που έκαναν επιδρομές στη Χίο κατά τον Μεσαίωνα. Πράγματι, σε ακριτικό τραγούδι της Ρόδου αναφέρεται: *«της Παρπαριάς τα μέρη»* και εννοείται η Μπαρμπαριά. Εξάλλου, το δίτομο «Ορθογραφικόν και Εγκυκλοπαιδικόν Λεξικόν *Ηλίου*» αναφέρει τη δεκαετία του 1950 το χωριό ως «Μπαρμπαριά». Στο ανώνυμο «Ιουστινιάνειο Χειρόγραφο» το χωριό αναφέρεται ως Βαρβακόρσο, ενώ στον Ιερώνυμο τον Θείο (*Χρον. Ευσεβείας*) Perparea [από τον βασιλιά Πέρπανδρο].

## Δημογραφικά
Η εξέλιξη του πληθυσμού της Παρπαριάς στις επίσημες απογραφές φαίνεται στον παρακάτω πίνακα.

## Τοποθεσία
Η Παρπαριά έχει λίγα πεδινά μέρη και παραλίες, όπως ο κάμπος της Ζανακούντας, ο κάμπος του Καλού Λιμέ (δηλ. του Καλού Λιμένα), της Γλυφάδας και της Βαθιάς Ρύμης. Η τοποθεσία πάνω από το χωριό ονομάζεται Κάστρο, χωρίς να υπάρχουν πλέον ίχνη κάστρου, μόνο ένα μεγάλο πηγάδι. Κατά την τοπική παράδοση υπήρχε κάστρο. Κάποια μεσαιωνικά ερείπια διακρίνονται ακόμα στη θέση Μαναούδι. «Συνοικίες» του σημερινού χωριού είναι: η Βίγλα, «του Μαύρου τ' αλώνια», «των Κυπριάδων», το Πλατάνι, τα Σταυριά, η Λόντζα (το κέντρο του χωριού), το Πηάδι (δηλαδή το Πηγάδι), η Μαντελωτή, του Σταυρακού, του Βαρυπάτη, του Χαλικιού, του Ξυλίκη, ο Μελεάς, του Μαγκλαβά, τα 4 (τέσσερα) δάχτυλα κ.ά. 

Ο ενοριακός ναός (η «χωριοεκκλησιά») της Παρπαριάς τιμάται στο όνομα του Αγίου Ιωάννη του Θεολόγου. Υπάρχουν επίσης παλαιοί ναοί του Αγίου Γεωργίου και της Αγίας Παρασκευής, ενώ εκτός του οικισμού (ξωκκλήσια) βρίσκονται ο Άγιος Νικόλαος στην τοποθεσία Τρουλί, ο Άγιος Θεοφύλακτος, η Παναγιά η Κοιλανή, ο Άγιος Ιωάννης της παραλίας (σωζώμενα ερείπια), η Αγία Ματρώνα, η Επακοή (= Αγία Υπακοή) και (επίσης στην παραλία της Ζανακούντας) ο Άγιος Ισίδωρος. Το χωριό υπάγεται εκκλησιαστικώς στην αρχιερατική εποπτεία Βολισσού της Ιεράς Μητροπόλεως Χίου, Ψαρών και Οινουσσών.

## Προσωπικότητες
Στην Παρπαριά γεννήθηκε ο αγωνιστής του 1821 Αντώνιος Μπουρνιάς, γνωστός και ως Χατζηαντώνης.

## Παραπομπές


## Εξωτερικοί σύνδεσμοι
* Σύντομη περιγραφή με εικόνα 

## Ιστορική πηγή
* Γεωργίου Ι. Ζολώτα: *Ιστορία της Χίου*, τόμος Α («Ιστορική Τοπογραφία και Γενεαλογία»). Τύποις Π.Δ. Σακελλαρίου, Αθήναι 1921, σσ. 631-634.

Παρπαρια
Κατηγορία:Δήμος Χίου
Αυτονόη

Με το όνομα **Αυτονόη** στην ελληνική μυθολογία αναφέρονται έξι διαφορετικά πρόσωπα, τα εξής:
# Αυτονόη (κόρη του Κάδμου), κόρη του Κάδμου και της Αρμονίας
# Μία από τις Νηρηίδες.
# Κόρη του Δαναού και της Ναϊάδας Πολυξούς, μία από τις Δαναΐδες.
# Κόρη του Πειρέως, που απέκτησε ένα γιο μαζί με τον Ηρακλή, τον Παλαίμωνα.
# Κόρη του Οινέα, αδελφή του ήρωα Μελεάγρου.
# Μία από τις υπηρέτριες της Πηνελόπης.

Επίσης:
* Αυτονόη (δορυφόρος) ονομάσθηκε και ένας πολύ μικρός φυσικός δορυφόρος του πλανήτη Δία, που ανακαλύφθηκε το έτος 2001.

Κατηγορία:Αρχαίοι Βοιωτοί
Κατηγορία:Νηρηίδες
Κατηγορία:Δαναΐδες
Κατηγορία:Ηρακλής
Αυτονοη
Αρμάδα

Η λέξη **Αρμάδα** είναι συνώνυμη του στόλου που συγκροτείται όμως από μεγάλο αριθμό πολεμικών πλοίων. Η λέξη προέρχεται από την ενετική και ισπανική "armada", η οποία στην αρχή σήμαινε μεγάλη στρατιωτική δύναμη και αργότερα περιορίστηκε κατ' έννοια στη ναυτική δύναμη, στον "*νηΐτη στρατό*" των αρχαίων Ελλήνων ή στο "*αρμέ ναβάλ*" των Γάλλων.
Επειδή όμως άρχισαν να αναπτύσσονται παρόμοιοι στόλοι και από κράτη με χαμηλή ναυτική εμπειρία και χωρίς οργάνωση, ο όρος "αρμάδα" άρχισε να χρησιμοποιείται ως ειρωνικό προσωνύμιο των στόλων αυτών των κρατών.

Κατά τον Μεσαίωνα όμως, αλλά και πολύ αργότερα, περί τα τέλη του 17ου αιώνα ο όρος έχασε τον κοινό ουσιαστικό χαρακτήρα του και άρχισε να χρησιμοποιείται ως κύριο όνομα συνοδευόμενο από επίθετο, π.χ. "ρωσική αρμάδα", "τουρκική αρμάδα" κ.λπ. Χαρακτηριστική υπήρξε στη παγκόσμια ναυτική ιστορία η λεγόμενη **[[Αήττητη αρμάδα]]**, γνωστότερη στην ιστορία της Ευρώπης ως "Λα αρμάντα Ινβεσίμπλ".

Κατά την Ελληνική Επανάσταση του 1821 και ειδικότερα στην αρχή του Αγώνα, "*Αρμάδα*" ή "*Μεγάλη Αρμάδα*" αποκαλούσαν οι Έλληνες ναυμάχοι τον τουρκικό (οθωμανικό) στόλο. Αργότερα όμως μετά τις πρώτες επιτυχίες που είχαν με τα πυρπολικά αλλά και βλέποντας την απειρία των τούρκων ναυτών αυτού του στόλου που τον αποτελούσαν κυρίως αζάπηδες, η ονομασία "μεγάλη αρμάδα" άρχισε ν΄ αποδίδεται ως ειρωνικό προσωνύμιο του οθωμανικού στόλου.

## Πηγές
* "Μεγάλη Ελληνική Εγκυκλοπαίδεια Δρανδάκη" τομ.Ε΄, σελ.563

Κατηγορία:Ναυτική ιστορία
Κατηγορία:Μεσαίωνας
Κατηγορία:Ελληνική Επανάσταση του 1821
Αρμονία (μυθολογία)

Στην ελληνική μυθολογία η **Αρμονία** ήταν κόρη δύο θεών, κατά τη *[[Θεογονία]]* του Ησιόδου: του Άρεως και της Αφροδίτης και αδελφή του Φόβου και του Δείμου. Παντρεύτηκε τον βασιλιά των Θηβών Κάδμο (Αισχύλου *[[Επτά επί Θήβας]]*, στ. 105, 140, και *[[Βιβλιοθήκη Απολλοδώρου]]* Γ 4, 2).

## Καταγωγή
Οι περισσότερες από τις θηβαϊκές γενεαλογίες σχετίζονται με αυτό το βασιλικό ζεύγος, και όλες οι μεγάλες οικογένειες των Θηβών ισχυρίζονταν ότι κατάγονταν από αυτούς. Ακόμα και οι Αμαζόνες σύμφωνα με μία παράδοση ήταν κόρες της Αρμονίας. Ωστόσο, κατά μία άλλη εκδοχή, η Αρμονία ήταν κόρη του Δία και της Ηλέκτρας, και καταγόταν από τη Σαμοθράκη, από όπου είχε απαχθεί από τον Κάδμο. Αυτή την εκδοχή ασπάζεται ο Απολλώνιος ο Ρόδιος (Α 916).

Στους γάμους της Αρμονίας ήταν παρόντες όλοι οι θεοί και οι θεές, που κατέβηκαν από την κορυφή του Ολύμπου, με πλούσια και θαυμαστά δώρα, ενώ οι Μούσες τραγούδησαν τον ύμνο του υμεναίου. Παιδιά του Κάδμου και της Αρμονίας ήταν η Σεμέλη (μητέρα του θεού Διονύσου), η Ινώ (μητέρα του Μελικέρτη), η Αυτονόη (μητέρα του Ακταίωνα), η Αγαύη (μητέρα του Πενθέα και ο Πολύδωρος, πατέρας του Λαβδάκου, που έγινε πρόγονος του Οιδίποδα.

Κάποτε, ο Κάδμος και η Αρμονία εγκατέλειψαν τη Βοιωτία, αφήνοντας στον θρόνο τον εγγονό τους Πενθέα, και πήγαν να περάσουν τα ύστερά τους κοντά στους Ιλλυριούς. Στο τέλος της ζωής τους και οι δυο τους μεταμορφώθηκαν σε δράκοντες και μεταφέρθηκαν από τον Δία στα Ηλύσια Πεδία (Πίνδαρος, *Ολυμπιόνικοι* Β 78). Κοινό γνώρισμα της θηβαϊκής και της σαμοθρακικής παραλλαγής του μύθου της Αρμονίας είναι το ότι η Αρμονία φέρεται ως σύζυγος του Κάδμου.

## Γαμήλια δώρα
Ιδιαίτερη σημασία έχουν τα γαμήλια δώρα των θεών προς την Αρμονία: τα σπουδαιότερα δύο ήταν η εσθήτα και το περιδέραιο. Η εσθήτα πιστευόταν ότι ήταν δώρο της Αφροδίτης ή της Αθηνάς, υφασμένο από τις Χάριτες. Το περιδέραιο ήταν δώρο του θεού Ηφαίστου. Αλλά και τα δύο δώρα στάθηκαν μοιραία αργότερα, για κάποιους από τους απογόνους της Αρμονίας (βλ. Αλκμαίων, Αμφιάραος).
Σύμφωνα με άλλη παράδοση, αμφότερα ήταν δώρα του ίδιου του Κάδμου προς τη σύζυγό του, θεϊκής προελεύσεως βέβαια: ο Κάδμος τα διατηρούσε από την Ευρώπη, στην οποία τα είχε χαρίσει ο Δίας. Σε μια τρίτη παράδοση, η εσθήτα της Αρμονίας ήταν δημιούργημα της Αθηνάς και του Ηφαίστου ποτισμένο με δηλητήριο. Ο λόγος ήταν ότι οι δύο θεοί μισούσαν την Αρμονία ως καρπό της μοιχείας της Αφροδίτης με τον Άρη (η Αφροδίτη ήταν σύζυγος του Ηφαίστου).

## Γενεαλογικό δένδρο

## Δείτε επίσης
* Ο αστεροειδής **[[40 Αρμονία]]** (40 Harmonia), που ανακαλύφθηκε το 1856, πήρε το όνομά του από τη μυθική βασίλισσα της Θήβας.

## Παραπομπές

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969.

Αρμονια
Πανάρισμα

[thumb|right|250px|Το [σνίτσελ είναι από τα γνωστότερα κρεατικά που μαγειρεύονται με πανάρισμα.]]
Με τον όρο ***πανάρισμα*** (ρ. 'πανάρω') αναφερόμαστε σε μια συγκεκριμένη διαδικασία που ακολουθούμε πριν το ψήσιμο ενός υλικού.

Η ίδια η λέξη, που προέρχεται από το *pain* (γαλ:ψωμί) προσδιορίζει και τη σημασία της διαδικασίας. Συγκεκριμένα, *πανάρουμε* ένα υλικό όταν το κυλάμε σε τριμμένη ψίχα ψωμιού ή σε τριμμένη φρυγανιά ή και ακόμα σε ξηρούς καρπούς (ανάλογα με την συνταγή) αφού πρώτα το βουτήξουμε σε χτυπημένο αυγό.

Για να επιτύχουμε την ομοιομορφία του παναρίσματος σε όλη την επιφάνεια του υλικού, π.χ. ενός φιλέτου, αρχικά το αλευρώνουμε για να στεγνώσει, και το τινάζουμε, ώστε να φύγει το επιπλέον αλεύρι. Στη συνέχεια το βουτάμε σε χτυπημένο αυγό και κατόπιν το κυλάμε σε τριμμένη ψίχα ψωμιού ή σε γαλέττα. Τέλος, το υλικό τηγανίζεται σε δυνατή φωτιά και αποκτά μια χρυσή και τραγανή κρούστα.

Στη διεθνή βιβλιογραφία ο συγκεκριμένος τρόπος παναρίσματος ονομάζεται αγγλικός (*a l’ anglaise*) σε αντίθεση με τον μιλανέζικο τρόπο (*a la milanaise*) όπου η τριμμένη ψίχα ή φρυγανιά αντικαθίσταται κατά το ήμισυ, από τριμμένη παρμεζάνα.

Τα υλικά που πανάρονται συνήθως είναι τα φιλέτα κρέατος ή ψαριού και πρέπει να σερβίρονται αμέσως αφότου τηγανισθούν.

## Πηγές

* Technologie culinaire, E.Pauli, 1976, Suisse
* La cuisine du Cordon-Bleu, 1902, France

Κατηγορία:Γαλλική κουζίνα
Κατηγορία:Τεχνικές μαγειρέματος
Γιώργος Μποσγανάς

Ο **Γιώργος Μποσγανάς**, γεννημένος στις 20 Μαΐου 1968 στο Σύδνεϋ της Αυστραλίας, είναι Έλληνας πρώην καλαθοσφαιριστής και νυν προπονητής. Διαθέτει ύψος 2,01 και αγωνιζόταν στη θέση του σούτινγκ γκαρντ και του φόργουορντ.

## Καριέρα
Ξεκίνησε την καριέρα του από τόν  Χαραυγιακό Ηλιούπολης  και στήν  συνέχεια αποκτήθηκε από το Παγκράτι. Μετά από την  μεταγραφή του στον Πανιώνιο καταξιώθηκε και είχε τις καλύτερες στιγμές στη σταδιοδρομία του κατακτώντας το κύπελλο Ελλάδας το 1991. Στη συνέχεια αγωνίστηκε στις ομάδες Παπάγου, Σπόρτιγκ και Ιωνικό Ν.Φ. Σήμερα εργάζεται ως προπονητής.

## Εθνική Ελλάδος
Με την Εθνική Ελλάδος συμμετείχε σε 7 αγώνες και σημείωσε 31 πόντους. Ήταν μέλος της εθνικής στο Ευρωμπάσκετ 1993 και στο τουρνουά Ακρόπολις την ίδια χρονιά. Έχει αγωνιστεί και με τις εθνικές ομάδες ελπίδων και εφήβων.

## Παραπομπές


## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Παπάγου
Κατηγορία:Καλαθοσφαιριστές Σπόρτιγκ
Κατηγορία:Καλαθοσφαιριστές Ιωνικού Νέας Φιλαδέλφειας
Κατηγορία:Καλαθοσφαιριστές Εκπαιδευτηρίων Δούκα
Κατηγορία:Καλαθοσφαιριστές Ευρωμπάσκετ 1993
Κατηγορία:Σούτινγκ γκαρντ
Υποξείδιο του άνθρακα

200px|thumb|Τρισδιάστατη απεικόνιση του υποξειδίου του άνθρακα




Το **υποξείδιο του άνθρακα** ή παρα-οξείδιο του άνθρακα ή ανυδρίτης του μηλονικού οξέος (carbon suboxide) είναι χημική ένωση άνθρακα και οξυγόνου. Παρασκευάζεται με αφυδάτωση του μηλονικού οξέος (CH2(COOH)2) με πεντοξείδιο του φωσφόρου (P2O5) σε θερμοκρασία 150ο C εν κενώ. Είναι ένα γραμμικό, συμμετρικό μόριο, της δομής


O=C=C=C=O


Είναι αέριο δύσοσμο, ιδιαίτερα ερεθιστικό για τα μάτια (χρησιμοποιήθηκε παλαιότερα ως συστατικό δακρυγόνων). Είναι σχετικά ασταθής ένωση. Σε θερμοκρασίες δωματίου πολυμερίζεται προς ποικίλες ενώσεις, ενώ είναι σταθερό σε θερμοκρασίες κάτω των 78ο C. Με την επίδραση υπεριώδους ακτινοβολίας (φωτόλυση) αποσυντίθεται προς κετάλη (C20).  Ως ανυδρίτης του μηλονικού οξέος αντιδρά (βραδέως) με νερό, παρέχοντας μηλονικό οξύ.

## Πηγές
* Reciprocal Net 

Κατηγορία:Ανόργανες ενώσεις άνθρακα
Κατηγορία:Οξείδια
Γιώργος Τσιάρας

Ο **Γιώργος Τσιάρας** (Λάρισα, 4 Μαΐου 1982) είναι Έλληνας πρώην καλαθοσφαιριστής και τιμ μάνατζερ στο Περιστερι. Έχει ύψος 2,07 μέτρα και αγωνιζόταν ως πάουερ φόργουορντ και ενίοτε ως σέντερ.

## Σταδιοδρομία

### Ως αθλητής
Γεννήθηκε στη Λάρισα. Σε μικρή ηλικία βρέθηκε στην ΑΕΚ, αλλά και στις μικρές εθνικές ομάδες της Ελλάδας (Εφήβων και Νέων).

Με την ΑΕΚ συμμετείχε στην ομάδα που κατέκτησε το πρωτάθλημα Ελλάδας το 2002. Από το 2006 εως το 2008 αγωνίστηκε στην Ολύμπια Λάρισας και αποτέλεσε έναν από τους καλύτερους σκόρερ της ομάδας. Το καλοκαίρι του 2008 υπέγραψε συμβόλαιο με την ομάδα του ΠΑΟΚ. Το 2010 υπέγραψε με την CEZ Νίμπουργκ της Τσεχίας. Ακολούθησαν ο Πανιώνιος, η ιταλική Αρμάνι Τζινς Μιλάνο, ο Άρης Θεσσαλονίκης, η ρουμάνικη Γκαζ Μετάν, η ισπανική Μελίγια.

Στις 8 Μαΐου 2015 συμφώνησε την επιστροφή του στο ελληνικό πρωτάθλημα με τον Άρη Θεσσαλονίκης. Τον Αύγουστο του 2015 ανακοινώθηκε από την ομάδα των Τρικάλων, ενώ τον Αύγουστο 2016 υπέγραψε στην ομάδα του Απόλλωνα Πάτρας. Την πρώτη σεζόν αγωνίστηκε στην Α1 και την δεύτερη στην Α2.

Στις 5 Σεπτεμβρίου 2018, ανακοινώθηκε από την ομάδα της Κύμης.

### Ως τιμ μάνατζερ
Το 2020, ανακοίνωσε την απόσυρσή του από την ενεργό δράση και ανέλαβε χρέη τιμ μάνατζερ στον Ηρακλή (συνδετικός κρίκος μεταξύ τεχνικής ηγεσίας και παικτών).

## Εθνική Ομάδα
Το 2000 κατέκτησε το χάλκινο μετάλλιο στο Ευρωμπάσκετ Εφήβων ενώ το 2002 κέρδισε το χρυσό μετάλλιο στο Ευρωμπάσκετ Νέων.

## Τίτλοι-Διακρίσεις

### Συλλογικοί

#### [[Α.Ε.Κ. (καλαθοσφαίριση)|Α.Ε.Κ.]]
* Πρωτάθλημα Ελλάδας : (2002)

#### Νίμπουργκ

* Πρωτάθλημα Τσεχίας; (2010)
* Κύπελλο Τσεχίας: (2010)

### Ατομικοί

* Ελληνικό All-Star Game: (2008)

### Εθνική Ελλάδας
* Ευρωμπάσκετ Εφήβων: Χάλκινο μετάλλιο (2000)
* Τουρνουά Άλμπερτ Σβάιτσερ: Ασήμι μετάλλιο (2000)
* Ευρωμπάσκετ Νέων: Χρυσό μετάλλιο (2002)

## Παραπομπές


## Εξωτερικοί σύνδεσμοι
* 
* 



Κατηγορία:Έλληνες καλαθοσφαιριστές
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Ολύμπιας Λάρισας
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Αιόλου Τρικάλων
Κατηγορία:Καλαθοσφαιριστές Ικάρου Καλλιθέας
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Γ.Σ. Κύμης
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές τσεχικών συλλόγων
Κατηγορία:Καλαθοσφαιριστές ρουμανικών συλλόγων
Βραβεία Critics' Choice του 2007

Κατά τη διάρκεια της 13ης απονομής των **[[Βραβεία Broadcast Film Critics Association|Critics’ Choice Awards]]**, που πραγματοποιήθηκε στις 7 Ιανουαρίου 2008 στο *Santa Monica Civic Auditorium* στην Καλιφόρνια, τιμήθηκαν  οι ηθοποιοί, οι δημιουργοί και τα έργα που ξεχώρισαν μέσα στο έτος 2007.

Τα βραβεία ψήφισαν τα 200 μέλη της Broadcast Film Critics Association, η μεγαλύτερη ένωση κριτικών στις Ηνωμένες Πολιτείες και τον Καναδά. Οι υποψηφιότητες ανακοινώθηκαν στις 11 Δεκεμβρίου 2007. Τις περισσότερες συγκέντρωσε η ταινία *Ταξίδι στην άγρια φύση* με επτά υποψηφιότητες, ανάμεσα στις οποίες αυτές για την καλύτερη ταινία και ανδρική ερμηνεία. Οι ταινίες *[[Εξιλέωση (ταινία)|Εξιλέωση]]*, *Μάικλ Κλέιτον*, *[[Καμιά Πατρίδα για τους Μελλοθάνατους|Καμιά πατρίδα για τους μελλοθάνατους]]*, *Sweeney Todd: Ο φονικός κουρέας της οδού Φλιτ* και *Hairspray* συγκέντρωσαν από πέντε υποψηφιότητες.

Για πρώτη φορά στην ιστορία του θεσμού η εκδήλωση μεταδόθηκε ζωντανά στην τηλεόραση.

Ακολουθούν οι υποψηφιότητες για τα βραβεία. Με έντονη γραμματοσειρά σημειώνονται οι νικητές.

*Το ειδικό τιμητικό βραβείο Joel Siegel δόθηκε στον Ντον Τσιντλ για την ανθρωπιστική δράση του. 
## Εξωτερικοί σύνδεσμοι
*Ιστοσελίδα της Broadcast Film Critics Association που ψηφίζει και απονέμει τα βραβεία.
*The envelope, ρεπορτάζ, φωτογραφίες και άλλο υλικό.

2007
Critics' Choice Movie Awards
Στα οδοφράγματα

Το "**Στα οδοφράγματα**" (ισπανικά: A Las Barricadas) ήταν ένα από τα πιο δημοφιλή τραγούδια των αναρχικών της Ισπανίας κατά τη διάρκεια του Ισπανικού εμφυλίου πολέμου. To «A Las Barricadas» είναι βασισμένο στη μελωδία του Warszawianka 1831 roku. Οι στίχοι γράφτηκαν το 1936 από τον Βαλεριάνο Ορομπόν Φερνάντεθ.

«Η συνομοσπονδία» που αναφέρεται στο τέλος του τραγουδιού αυτού, ήταν η CNT (Confederación Nacional del Trabajo - «Εθνική Συνομοσπονδία Εργατών»), που ήταν τότε το μεγαλύτερο εργατικό συνδικάτο και η κύρια οργάνωση των αναρχικών στην Ισπανία και μια σημαντική δύναμη που αντιτάχθηκε στο στρατιωτικό χτύπημα του Φρανθίσκο Φράνκο ενάντια στην ισπανική δημοκρατία μεταξύ 1936 και 1939.

## Στίχοι

## Παραπομπές


Κατηγορία:Πολιτικά τραγούδια
Κατηγορία:Αναρχισμός
Κατηγορία:Τραγούδια του 1936
Κατηγορία:Ιστορία του αναρχισμού
Κατηγορία:Ισπανικά τραγούδια
Κατηγορία:Ισπανόφωνα τραγούδια
Βιβλικές μονάδες μέτρησης

Οι μονάδες μέτρησης που ίσχυαν κατά τους βιβλικούς χρόνους στη Μέση Ανατολή και ιδιαίτερα στη Παλαιστίνη ήταν:

## Μονάδες όγκου
* **Λογ** ήταν μέτρο υγρών και στερεών και συναντάται στην Παλαιά Διαθήκη. Το ένα λογ ισοδυναμεί με 0,3 λίτρα.

* **Σάτα** ήταν μέτρο στερεών και συναντάται στην Καινή Διαθήκη. Η μία σάτα ισοδυναμεί με σχεδόν 13 λίτρα.

* **Γομόρ** ήταν μέτρο στερεών και συναντάται στην Παλαιά Διαθήκη. Το ένα γομόρ ισοδυναμεί με 2,2 λίτρα. Το γομόρ αναφέρεται στα εδάφια: Έξοδος 16:16, 16:18, 16:22, 16:32, 16:33, 16:36.

* **Ιν** ήταν μια βιβλική μονάδα μέτρησης υγρών που χρησιμοποιούνταν κατά την Παλαιά Διαθήκη. Το ένα Ιν αντιστοιχούσε κατά προσέγγιση με 3,66 λίτρα. Υποδιαιρέσεις αυτού του μέτρου ήταν ο κάβος και το λογ. Πολλαπλάσια μονάδα ήταν το Βαθ και το χομόρ.

* **Λεθέχ** ήταν μέτρο στερεών και συναντάται στην Παλαιά Διαθήκη. Το ένα λεθέχ ισοδυναμεί με 110 λίτρα ή 5 εφά ή μισό χομόρ.

* Ο **Κάβος** ήταν μέτρο υγρών και στερεών και συναντάται στην Παλαιά Διαθήκη. Ο ένας κάβος ισοδυναμεί με 1,2 λίτρα. Ο κάβος αναφέρεται στο εδάφιο 2 Βασιλέων 6:25.

* Ο **κόρος** στην Καινή Διαθήκη είναι ένα μέτρο που χρησιμοποιούταν για την μέτρηση στερεών. Ο ένας κόρος ισοδυναμεί με 525 λίτρα ή 40,5 σάτα περίπου. Στην Παλαιά Διαθήκη ο κόρος αναφέρεται ως χομόρ και ορίζεται διαφορετικά. Ο κόρος αναφέρεται στα εδάφια: 1 Βασιλέων 4:22, 5:11, 2 Χρονικών 2:10.

* Ο **Ξέστης ** είναι ένα μέτρο που χρησιμοποιούταν για την μέτρηση των υγρών και συναντάται στην Καινή Διαθήκη. Ο ένας ξέστης ισοδυναμεί με 0,3 λίτρα. Ο ξέστης αναφέρεται στα εδάφια: Μάρκος 7:4, 7:8.

* Ο **Χοίνιξ ** είναι ένα μέτρο που χρησιμοποιούταν για την μέτρηση του όγκου των στερεών και συναντάται στην Καινή Διαθήκη. Ο ένας χοίνιξ ισοδυναμεί με 1,2 λίτρα. Ο χοίνιξ αναφέρεται στο εδάφιο Αποκάλυψη 6:6.

* Ο **Βάτος** (ή ‘’Μετρητής’’) είναι ένα μέτρο για την μέτρηση της χωρητικότητας των υγρών και συναντάται στην Καινή Διαθήκη. Ο ένας βάτος ισοδυναμεί με 39,5 λίτρα.
* Η **άδδιξ** (-ιχος) ήταν αρχαίο μέτρο όγκου για στερεά. Ισοδυναμούσε με 4 χοίνικες ή μισό μόδιο.

## Δείτε επίσης
* Χομόρ
* Εφά
* Σεά

## Πηγές
* Η Αγία Γραφή-Μεταφορά στη Νεοελληνική, Εκδόσεις Πέργαμος, σελ. 1761-1762

## Παραπομπές



Κατηγορία:Βίβλος
Κατηγορία:Μονάδες μέτρησης
Νύβριτος Ηρακλείου

Η **Νύβριτος** (παλαιότερη γραφή: *Νίβριτος*) είναι χωριό και έδρα ομώνυμης κοινότητας του Δήμου Γορτύνης στην Περιφερειακή Ενότητα Ηρακλείου της Κρήτης.

## Γεωγραφικά στοιχεία
Η Νύβριτος είναι κτισμένη στους νότιους πρόποδες του όρους Αμπελάκια (ύψος 1.445 μέτρων). Απέχει 38 χιλιόμετρα από το κέντρο του Ηρακλείου και 19 χιλιόμετρα από τις Μοίρες. Παλαιότερα ανήκε στον δήμο Ρούβα της Επαρχίας Καινουργίου. Η κύρια ασχολία των κατοίκων είναι η ελαιοκομία, η κτηνοτροφία και η συλλογή του αρωματικού φυτού φασκομηλιά (ελελίσφακος ο φαρμακευτικός, *Salvia officinalis*). Υδρεύεται από πηγή κοντά στο χωριό. Μέσα στο χωριό στην Πίσω Βρύση υπάρχει πελώριος πλάτανος.

## Ιστορικά στοιχεία
Το όνομα του χωριού είναι προελληνικό και η σωστότερη γραφή είναι Νίβριτος Το 1583 αναφέρεται ως *Ivrito* με 210 κατ. και στον Basilicata αναφέρεται *Gnivirto*

Ο ναός της Παναγίας είναι ο σημαντικότερος και γιορτάζει στις 8 Σεπτεμβρίου. Στην κορυφή του χωριού υπάρχει το σπήλαιο όπου ασκήτευσε ο Άγιος Μεθόδιος, εκεί υπάρχει και ο Ιερός ναός που χτίστηκε μετέπειτα. Μέρος των λειψάνων του Αγίου μεταφέρθηκε  κατά την Τουρκοκρατία στην Ιερά Μονή Επανωσήφη, όπου ευρίσκονται σήμερα. Η μνήμη του γιορτάζεται στις 25 Ιουνίου.Επίσης στα βορειοδυτικά βλέπουμε επάνω από το χωριό, στην απόκρημνη θέση Καλύβες, μέσα σε σπήλαιο, το εκκλησάκι του Αγίου Ευθυμίου το οποίο γιορτάζεται στις 20 Ιανουαρίου. Η περιοχή είναι κατάφυτη από πεύκα.  Στο απολυτίκιό του αναφέρεται το όνομα του χωριού. 

## Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925, γραμμένος ως *Νίβρητος*, να προσαρτάται στην τότε κοινότητα Γέργερης. Το 1927 με το ΦΕΚ 38Α - 11/03/1927 αποσπάσθηκε από την κοινότητα Γέργερης και ορίστηκε έδρα της ομώνυμης νεοϊδρυθείσας κοινότητας ενώ το 1940 το όνομά του διορθώθηκε σε Νύβριτος. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με τον οικισμό Δρόσοι αποτελούν την κοινότητα Νυβρίτου που υπάγεται στη δημοτική ενότητα Ρούβα του Δήμου Γόρτυνας και σύμφωνα την απογραφή του 2011 έχει πληθυσμό 202 κατοίκους.

Δείτε ***[[Κοινότητα Νυβρίτου]]***

## Βιβλιογραφία
* 

## Εξωτερικοί σύνδεσμοι
*Διαδραστικός χάρτης Ρούβα

## Παραπομπές


Νυβριτος
Νυβριτος
Κατηγορία:Δήμος Γόρτυνας
Κανάριος φοίνικας

Ο **Κανάριος φοίνικας** ή ***Phoenix canariensis*** είναι ποικιλία φοίνικα, ο οποίος, όπως δηλώνει και το όνομά του, κατάγεται και φύεται σε φυσική κατάσταση στα Κανάρια Νησιά. Θεωρείται το δεύτερο γνωστότερο είδος χουρμαδιάς μετά τον *[[Phoenix dactylifera]]*. 

## Χαρακτηριστικά
Οι χουρμάδες του *Phoenix canariensis* είναι μη βρώσιμοι, και μικρότεροι από της γνωστή μας χουρμαδιά, με πορτοκαλοκόκκινο χρώμα. Όπως και σε άλλες ποικιλίες φοίνικα, υπάρχουν αρσενικά και θηλυκά άτομα. Τα αρσενικά ξεχωρίζουν, καθώς δεν κάνουν τσαμπιά με καρπούς και συνήθως έχουν πυκνότερη παράταξη φυλλώματος του κεντρικού μίσχου του φυτού. Είναι μεγάλος φοίνικας, μεγαλύτερος από τον *[[Phoenix dactylifera]]*, με παχύτερο κορμό και μεγαλύτερα φύλλα πιο βαθυπράσινου χρώματος. Σε μεγάλη ηλικία φτάνει περίπου τα 15 με 30 μέτρα ύψος (αναλόγως το κλίμα της περιοχής) και είναι ανθεκτικός στο κρύο μέχρι θερμοκρασίες των -7 °C. 

Φυτεύεται ευρέως σε όλο τον κόσμο σε περιοχές με τροπικό και εύκρατο κλίμα σε πάρκα, σε δημόσιους χώρους και κτήρια, και σε αυλές και κήπους οικιών.
thumb|left|300px|Ημιαυτοφυές φοινικόδασος από Κανάριων φοινίκων στην περιοχή Καλαμιάρης της Παναγιόυδας Λέσβου.

## Στην Ελλάδα
Στην Ελλάδα υπάρχει το μικρό ημιαυτοφυές φοινικόδασος του Καλαμιάρη στην Παναγιούδα Λέσβου με 150 περίπου φοινικόδεντρα phoenix canariensis στην ανατολική ακτή του νησιού, ένα πολύ μικρό στις παρυφές της πόλης της Ελευσίνας, και ένα μεγάλο τεχνητό περί τα 500 φοινικόδεντρα στο Λαύριο, του οποίου οι ρίζες των φοινίκων, εξυπηρετούσαν στο παρελθόν στον βιολογικό καθαρισμό στερεών αποβλήτων εργοστασίου της περιοχής. Πριν από μια δεκαετία δημιουργήθηκε επίσης στη Σκάλα Ερεσού στη Λέσβο, ένα νέο τεχνητό φοινικόδασος του είδους, το οποίο μοιάζει όμως περισσότερο με την φυσική διάταξη ενός δάσους, παρά δενδροστοιχιών, δηλαδή είναι αρκετά μεγάλο σε έκταση, όπως ένα πραγματικό φοινικόδασος, καλύπτοντας όλο το δυτικό άκρο της παραλίας και φτάνει περίπου τα 500 ίσως και 1000 φοινικόδεντρα, το οποίο είναι στα σχέδια να εξυπηρετεί περίπου τον ίδιο σκοπό με εκείνο του Λαυρίου, δηλαδή να τρέφεται με τα οργανικά απόβλητα της περιοχής του κάμπου της Ερεσού αφού προηγηθεί βέβαια ειδική τεχνητή κατεργασία τους.

## Εξωτερικοί σύνδεσμοι
* 

Κατηγορία:Αρεκοειδή
Κατηγορία:Χλωρίδα των Κανάριων νήσων
Κατηγορία:Καλλωπιστικά δέντρα
Gulag Orkestar

Το **Gulag Orkestar** (ελλ.: *Ορχήστρα των [[Γκούλαγκ]]*) είναι το πρώτο άλμπουμ του αμερικανικού συγκροτήματος Beirut και του Ζαχ Κόντον. Η μουσική περιγράφεται ως Φολκ και Νεοβαλκανική. Ηχογραφήθηκε το 2005 στο Νέο Μεξικό, και κυκλοφόρησε στις 9 Μαΐου 2006. Τα *Gulag* (Γκούλαγκ) ήταν μια σειρά Σοβιετικών στρατοπέδων συγκέντρωσης στη Σιβηρία.

Στο ένθετο γράφει πως οι φωτογραφίες του εξώφυλλου και του οπισθόφυλλου του άλμπουμ βρέθηκαν μέσα σε ένα βιβλίο, σε μια βιβλιοθήκη στη Λειψία. Ακόμα αναγράφεται ότι ο φωτογράφος τους είναι άγνωστος στο συγκρότημα και πως αν τις αναγνωρίσει να επικοινωνήσει μαζί τους. Σήμερα ο φωτογράφος έχει ανακαλυφθεί και είναι ο Ρώσος Σεργκέι Σιλίκοφ.

Το άλμπουμ έλαβε πολύ καλές κριτικές και ψηφίστηκε ως το καλύτερο άλμπουμ του 2006 από την Rough Trade Records. Αργότερα επανακυκλοφόρησε για να περιλάβει το EP Lon Gisland.

Οι Beirut έχουν γυρίσει βιντεοκλίπ για το κομμάτι "Postcards from Italy".

## Τραγούδια
#"Gulag Orkestar" – 4:38
#"Prenzlauerberg" – 3:46
#"Brandenburg" – 3:38
#"Postcards from Italy" – 4:17
#"Mount Wroclai (Idle Days)" – 3:15
#"Rhineland (Heartland)" – 3:58
#"Scenic World" – 2:08
#"Bratislava" – 3:17
#"The Bunker" – 3:13
#"The Canals of Our City" – 2:21
#"After the Curtain" – 2:54

Κατηγορία:Δισκογραφία των Beirut
Κατηγορία:Άλμπουμ του 2006
Νεοβαλκανική μουσική

Η **Νεοβαλκανική μουσική** είναι ένα είδος ανεξάρτητης ροκ μουσικής που έχει μεγάλες επηρροές από την παραδοσιακή λαϊκή μουσική της Ανατολικής Ευρώπης. Τα βασικά όργανα που χρησιμοποιούνται στην Νεοβαλκανική μουσική είναι το πιάνο, τα ντραμς, η τρομπέτα, το τρομπόνι και η ακουστική κιθάρα.

Γνωστό συγκρότημα Νεοβαλκανικής μουσικής είναι οι αμερικανοί Beirut.

## Εξωτερικοί σύνδεσμοι
*eMusic Dozens - Neo-Balkan

Κατηγορία:Μουσικά είδη
Δήμος Αγίων Αναργύρων

Με την ονομασία **Δήμος  Αγίων Αναργύρων** μπορεί να αναφέρονται σε:

*Δήμος Αγίων Αναργύρων Αττικής, πρώην δήμος του νομού Αττικής.
*Δήμος Αγίων Αναργύρων Καστοριάς, πρώην δήμος του νομού Καστοριάς.

Κατηγορία:Αποσαφηνίσεις ελληνικών τοπωνυμίων
Δήμος Αγίας Βαρβάρας

Με την ονομασία **Δήμος Αγίας Βαρβάρας** μπορεί να αναφερόμαστε σε:

*Δήμος Αγίας Βαρβάρας Αττικής, δήμος της περιφέρειας Αττικής.
*Δήμος Αγίας Βαρβάρας Ηρακλείου, πρώην δήμος του νομού Ηρακλείου.

## Δείτε επίσης
* Αγία Βαρβάρα (αποσαφήνιση)

Κατηγορία:Αποσαφηνίσεις ελληνικών τοπωνυμίων
Κατηγορία:Αγία Βαρβάρα (τοπωνύμιο)
Κάπο ντελ Άρμι

Το Ακρωτήριο **Κάπο ντελ Άρμι** είναι το σημαντικότερο και επισημότερο ακρωτήριο της Μεσογείου λόγω του μεγάλου αριθμού των πλοίων που παρακάμπτουν αυτό. 

Βρίσκεται στη νότια εσχατιά της Ιταλίας και στο ΝΑ. άκρο του πορθμού της Μεσσήνης, 5 μίλια νότια του Ρέτζιο Καλάμπρια (Reggio di Calabria) , (το αρχαίο Ρήγιο). Φέρει Φάρο μεγάλης εμβέλειας, σταθμό του Λόυντ, μεγάλο ασύρματο σταθμό επικοινωνιών καθώς και ραδιογωνιομετρικό σταθμό. Κατά την ημέρα διακρίνεται έντονα από πολύ μακρυά λόγω της λευκότητάς του. "*Λευκόπετραν καλούσι την άκραν από της χρόας*" (κατά τον Μινόρες).

Γραφικό επίσης θέαμα παρουσιάζει στους παραπλέοντες η αιφνίδια απόκρυψη και επανεμφάνιση των τραίνων που διέρχονται τη μεγάλη σήραγγα κάτω από τον Φάρο.

Κατηγορία:Μεσόγειος Θάλασσα
Κατηγορία:Γεωγραφία της Ιταλίας
Κατηγορία:Ακρωτήρια
Γουλιέλμος Δ΄ της Ακουιτανίας

Ο **Γουλιέλμος Δ΄ της Ακουιτανίας** (937 – 3 Φεβρουαρίου 994)  Δούκας της Ακουιτανίας και Κόμης του Πουατιέ (963 - 990) ήταν γιος και διάδοχος του  Γουλιέλμου Γ΄ της Ακουιτανίας και της Αδέλας της Νορμανδίας κόρης του δούκα Ρόλλο της Νορμανδίας. Ο πατέρας του παραιτήθηκε, αποσύρθηκε σε μοναστήρι και παρέδωσε την διακυβέρνηση του δουκάτου στον Γουλιέλμο.

## Βιογραφικά στοιχεία

Η αδελφή του Αδέλα της Ακουιτανίας παντρεύτηκε τον Ούγο Καπέτου αλλά ο Γουλιέλμος ήρθε σε σύγκρουση με τον γαμπρό του για το δουκάτο. Τα πρώτα χρόνια έκανε πολλούς πολέμους με τους κόμητες του Ανζού, το 998 ξεκίνησε πόλεμο με τον νέο βασιλιά της Γαλλίας Ούγο Καπέτο τον οποίο αρνήθηκε να αναγνωρίσει. 
Ο Λοθάριος της Γαλλίας είχε παραχωρήσει στον Ούγο Καπέτο την Ακουιτανία πριν συμφιλιωθεί με τον πατέρα του Γουλιέλμου. Ο Ούγος Καπέτος αναζήτησε τα δικαιώματα του με επίθεση στην Ακουιτανία την ίδια χρονιά αλλά ο βασιλικός στρατός ηττήθηκε στην κοιλάδα του Λίγηρα. Ο Γουλιέλμος Δ΄ παραχώρησε άσυλο στον Λουδοβίκο της Κάτω Λωρραίνης και τον γιο του Κάρολο τελευταίο νόμιμο διάδοχο της δυναστείας των Καρολιδών, τον αναγνώρισε διάδοχο του Γαλλικού θρόνου.

## Οικογένεια
Νυμφεύτηκε (968) την Έμμα του Μπλουά, κόρη του Θεοβάλδου Α΄ κόμη του Μπλουά και της Λιουτγκάρδης του Βερμαντουά.  Ο γάμος ήταν θυελλώδης, χώρισαν δύο φορές για μεγάλο χρονικό διάστημα. Παραιτήθηκε (990) υπέρ του γιου και διαδόχου του:
* Γουλιέλμου Ε΄ με συγκυβερνήτη και κηδεμόνα τη σύζυγό του Έμμα· αποσύρθηκε σε μοναστήρι μέχρι το τέλος του, όπως είχε κάνει και ο δικός του πατέρας. Ο δεύτερος γιος τους:
* Έμπλ απεβίωσε το 997.

## Πρόγονοι

## Παραπομπές


## Πηγές
* Owen, D. D. R. Eleanor of Aquitaine, Queen and Legend. 1993.
* Nouvelle Biographie Générale. Paris, 1859.

|-

Κατηγορία:Δούκες της Ακουιτανίας
Κατηγορία:Οίκος του Πουατιέ
Κατηγορία:Κόμητες του Πουατιέ
Αρμένισμα

Γενικά με τον ναυτικό όρο **αρμένισμα** χαρακτηρίζεται η διαγωγή πλοίου «εν πλω» ανάλογα με τις κρατούσες καιρικές συνθήκες και σε συνδυασμό, αφενός, προς τις ναυπηγικές ιδιότητές του, και αφετέρου, των μέσων πρόωσής του, είτε είναι αυτά πανιά, είτε είναι μηχανές.

Χαρακτηριστική είναι η ελληνική παροιμία: "*ή στραβός είναι ο γιαλός ή στραβά αρμενίζουμε*" που λέγεται γενικά σε διαπίστωση λάθους, του οποίου η υπαιτιότητα ή δεν εντοπίζεται ή αποκρύπτεται.

Κατηγορία:Ναυτική ορολογία
Κατηγορία:Ναυτική λαογραφία
Αντινόη

Με το όνομα **Αντινόη** στην ελληνική μυθολογία αναφέρονται 4 διαφορετικά πρόσωπα, τα εξής:

# Κόρη του βασιλιά της Ιωλκού Πελία, δηλαδή μία από τις «Πελιάδες», αναφερόμενη μόνο από τον Παυσανία (Η 11, 3).
# Κόρη του Κηφέως η οποία έκτισε την πόλη Μαντίνεια κατά την τοπική παράδοση, οδηγημένη από παλαιό χρησμό και ακολουθώντας ένα φίδι (για τον λόγο αυτό και το γειτονικό ποτάμι ονομάσθηκε *`Οφις*). Στην Μαντίνεια υπήρχε μεγαλοπρεπέστατο μνημείο προς τιμή της. Ο τάφος της, που βρισκόταν κοντά στην επιτάφια στήλη του Γρύλου, γιου του στρατηγού και συγγραφέα Ξενοφώντα, και που λεγόταν «Εστία κοινή», σωζόταν κοντά στο αρχαίο θέατρο της Μαντινείας.
# Σύζυγος του βασιλιά της Αρκαδίας Λυκούργου, μητέρα των ηρώων Αγκαίου και Επόχου. Αυτή η Αντινόη αναφέρεται και ως Κλεοφίλη ή Ευωνύμη (*Σχόλια εις Απολλώνιον τον Ρόδιον* Α 164 και *[[Βιβλιοθήκη Απολλοδώρου]]* Γ 9, 2).
# Κόρη του βασιλιά της Θράκης Τηρέα, μητέρα του κουτσού ήρωα της Αργοναυτικής Εκστρατείας Παλαίμονα από τον Ηρακλή (σύμφωνα με άλλους από τον Ήφαιστο ή τον Αιτωλό).

## Παραπομπές



Κατηγορία:Αρχαίοι Αρκάδες
Κατηγορία:Αρχαίοι Θράκες
Κατηγορία:Αρχαίοι Θεσσαλοί
Αντινοη
Προσωρινό έγγραφο εθνικότητας

Το **Προσωρινό έγγραφο εθνικότητας** είναι επίσημο έγγραφο πλοίου που, όπως ορίζεται εκ του ονόματος, έχει προσωρινή ισχύ.

Σύμφωνα με την υπό του Κ.Ι.Ν.Δ. προβλεπόμενη περίπτωση αγοράς πλοίου στην αλλοδαπή από Έλληνα ή ελληνική πλοιοκτήτρια εταιρεία που επιθυμεί να εγγράψει αυτό στη συνέχεια σε ελληνικό νηολόγιο, προς διευκόλυνση του πλου του, και εφόσον στο τόπο εκείνο δεν τηρείται "ελληνικό νηολόγιο", επιτρέπεται από τον εγγύτερο Έλληνα πρόξενο, μετά τη διαγραφή του πλοίου από το αλλοδαπό νηολόγιο η χορήγηση "*προσωρινού εγγράφου εθνικότητας*" καθώς και άλλων προσωρινών ναυτιλιακών εγγράφων. 
Στην οπίσθια όψη του εγγράφου αυτού σημειώνεται ο τίτλος κτήσεως της κυριότητας καθώς και περίληψη αυτού. Αυτό το έγγραφο μαζί με όλα τα άλλα προσωρινά έγγραφα που θα εφοδιασθεί το πλοίο στη συνέχεια κατατίθενται στην Αρχή που θα προβεί στην οριστική νηολόγηση του πλοίου τα οποία και αντικαθιστώνται με οριστικά ναυτιλιακά έγγραφα. Όπου υφίστανται ελληνικές προξενικές Αρχές αντί προσωρινών εγγράφων  εκδίδονται απ΄ ευθείας οριστικά, μεταξύ των οποίων και το οριστικό έγγραφο εθνικότητας του πλοίου.
.

Η διάρκεια της προσωρινής αναγνώρισης είναι κατ΄ αρχήν εξάμηνος, που μπορεί όμως να παραταθεί από το ΥΕΝ εφόσον συντρέχουν ειδικοί ουσιαστικοί λόγοι.

## Δείτε επίσης
*Κυριότητα πλοίου
*Μετανηολόγηση
*Λιμένας νηολογίου

Κατηγορία:Ναυτιλιακά έγγραφα
Κατηγορία:Διεθνές Δίκαιο Θαλάσσης
The Flying Club Cup

Το **The Flying Club Cup** είναι το δεύτερο άλμπουμ του αμερικανικού συγκροτήματος Beirut και του Ζαχ Κόντον. Προκυκλοφόρησε στις 4 Σεπτεμβρίου 2007 σε iTunes, και κυκλοφόρησε επίσημα από την 4AD Records στις 9 Οκτωβρίου του ίδιου έτους.

Σύμφωνα με το πρόγραμμα που μοιράστηκε στην συναυλία των Beirut στην Εταιρία Εθνικού Πολιτισμού της Νέας Υόρκης στις 24 Σεπτεμβρίου 2007, τα τραγούδια του άλμπουμ γράφτηκαν το καθένα για μία διαφορετική γαλλική πόλη. Διάφορα τραγούδια από το *The Flying Club Cup* έχουν παιχτεί στις περιοδείες των Beirut.

Οι Beirut έχουν ερμηνεύσει ζωντανά όλα τα τραγούδια του άλμπουμ, στα πλαίσια γυρισμάτων που πραγματοποιήθηκαν από τις ομάδες *La Blogothèque* και *Take-Away Shows*, στο Μπρούκλυν της Νέας Υόρκης. Η παραγωγή διατέθηκε αργότερα σε έκδοση DVD. Οι Beirut έχουν πραγματοποιήσει επίσης ζωντανές εκτελέσεις των τραγουδιών *Nantes* και *The Penalty* στο Παρίσι, στο δρόμο ή σε καφέ της πόλης, με παραγωγή της *La Blogothèque*.

Η φωτογραφία του εξώφυλλου είναι τραβηγμένη στη μεξικάνικη πόλη Γκουαϊγιάμας στη δεκαετία του 1930. Σε αυτή την πόλη αναφέρεται και το τρίτο τραγούδι του άλμπουμ, *Guyamas Sonora*.

## Τραγούδια
*Όλα τα τραγούδια είναι γραμμένα από τον Ζαχ Κόντον εκτός από αυτά που σημειώνονται διαφορετικά.*

# "A Call to Arms" - 0:18
# "Nantes" - 3:50
# "A Sunday Smile" - 3:56
# "Guaymas Sonora" - 3:31
# "La Banlieue" - 1:58
# "Cliquot" (Ζαχ Κόντον, Όουεν Πάλλετ) - 3:52
# "The Penalty" - 2:22
# "Forks and Knives (La Fête)" - 3:34
# "In the Mausoleum" - 3:11
# "Un Dernier Verre (Pour la Route)" (Ζαχ Κόντον, Κέντρικ Στράουχ) - 2:51
# "Cherbourg" - 3:33
# "St. Apollonia" - 2:59
# "The Flying Club Cup" - 3:05

## Εξωτερικοί σύνδεσμοι
*Η επίσημη σελίδα του άλμπουμ
Κατηγορία:Δισκογραφία των Beirut
Flying
Άρβη Ηρακλείου

Η **Άρβη** είναι παραθαλάσσιο χωριό της Κοινότητας Αμιρά του Δήμου Βιάννου και της τέως Επαρχίας Βιάννου στην Περιφερειακή Ενότητα Ηρακλείου της Κρήτης.

Σε απόσταση περίπου 100 μέτρων και στην ανατολική πλευρά του ρέματος που καταλήγει από το φαράγγι της Άρβης βρίσκεται ο οικισμός Νέα Άρβη της Κοινότητας Αγίου Βασιλείου.

## Γεωγραφικά στοιχεία
Η θέση της Άρβης είναι σε μια κατάφυτη κοιλάδα από μπανάνες στο Νότιο Κρητικό Πέλαγος και η απόστασή του από το Ηράκλειο είναι 78,5 χιλιόμετρα. Η Άρβη διαθέτει ένα μικροκλίμα που χαρακτηρίζεται από υψηλή ηλιοφάνεια και απουσία ισχυρών ανέμων λόγω της προστασίας που προσφέρει το όρος Δίκτη. Κατά συνέπεια, η κύρια ασχολία των κατοίκων είναι η καλλιέργεια κηπευτικών (κυρίως ντομάτας) και  μπανάνας, ενώ την αμμώδη παραλία της την επισκέπτονται αρκετοί τουρίστες. Για το λόγο αυτό στην Άρβη βρίσκονται πολλά τουριστικά καταλύματα, ενοικιαζόμενα δωμάτια, ξενοδοχεία, εστιατόρια και καφενεία. Κεντρικός ναός είναι του Αγίου Παντελεήμονα. Λειτουργεί περιφερειακό ιατρείο, Δημοτικό Σχολείο και νηπιαγωγείο.μικρογραφία|300x300εσ|Το Φαράγγι της Άρβης.|αριστεράΣτο βάθος της κοιλάδας βρίσκουμε το επιβλητικό φαράγγι της Άρβης, το οποίο αποτελεί αξιοθέατο σύμφωνα με τον Ξανθουδίδη (άξιον θέας). Εκεί υπάρχει πηγή με άφθονο νερό από το οποίο αρδεύεται όλη η περιοχή με τις μπανανιές. Στα ανατολικά από το φαράγγι δεσπόζει η Μονή του Αγίου Αντωνίου, που κτίστηκε τελευταία.

## Ιστορικά στοιχεία
Σύμφωνα με τον Ξανθουδίδη, η Μονή του Αγίου Αντωνίου οικοδομήθηκε στη θέση του Αρβίου Διός, της ελληνικής περιόδου, τον οποίο αναφέρει ο Στέφανος Βυζάντιος.

Η περιοχή κατοικείται από την προϊστορική εποχή και αυτό καταδεικνύεται από τα λείψανα και τα όστρακα που έχουν ανακαλυφθεί. Βρέθηκαν επίσης πήλινα και λίθινα αγγεία, σφραγίδες και άλλα.

Ανακαλύφθηκαν επίσης τελευταία πιθάρια και παλαιοχριστιανικά κιονόκρανα, που πιστοποιούν την ύπαρξη παλαιοχριστιανικής βασιλικής.  Στη θέση Απηγανιά ή Κισσοπόταμος βρέθηκαν τάφοι που χρονολογούνται από τα βυζαντινά χρόνια.

Κοντά στην ακτή βρέθηκε μαρμάρινη σαρκοφάγος με ανάγλυφη πομπή του Διονύσου, όπου παριστάνεται ο Διόνυσος με το αμπέλι σε άρμα. Στην ίδια παράσταση βλέπουμε Βάκχες, Σιληνούς, ελέφαντες, πάνθηρες και άλλα. Σήμερα εκτίθεται στο Μουσείο Φιτς-Γουίλιαμ.

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Βιβλιογραφία
* 

## Δείτε επίσης

* Νέα Άρβη

Αρβη
Αρβη
Στέργιος Σπανάκης

Ο **Στέργιος Σπανάκης** (1900 - 8 Φεβρουαρίου 1994) ήταν Έλληνας συγγραφέας. Γεννήθηκε στην Κρήτη και ασχολήθηκε με τη μελέτη της Ιστορίας της Κρήτης κατά την Ενετοκρατία.

## Βιογραφία
Γεννήθηκε το 1900 στο Τζερμιάδο . Σπούδασε Νομικά στο Πανεπιστήμιο Αθηνών. Διετέλεσε έφορος της «Βικελαίας» Δημοτικής Βιβλιοθήκης Ηρακλείου τα έτη 1926-1946.  Δίδαξε μεταξύ άλλων Τουριστική Γεωγραφία Κρήτης στη σχολή των Ξεναγών και στη Σχολή ταχύρρυθμης Εκπαίδευσης των Ξενοδοχοϋπαλλήλων. 

Έλαβε μέρος σε πολλά κρητολογικά συνέδρια, με σημαντικότερα αυτά των ετών 1961, 1966 και 1971 , καθώς επίσης και στο 17ο Συνέδριο της Διεθνούς Ομοσπονδίας Δημοσιογράφων για θέματα Τουρισμού (FIJET).

Υπήρξε μέλος της Ένωσης Ελλήνων Συγγραφέων και Δημοσιογράφων Τουρισμού, τακτικό μέλος του Διεθνούς Οργανισμού Φωνολογίας και ιδρυτικό μέλος της Εταιρείας Κρητικών Ιστορικών Μελετών (μέλος του Δ. Σ, κατά τα πρώτα έτη).

Για την προσφορά του τιμήθηκε με το βραβείο Ακαδημίας Αθηνών το 1976.

Πέθανε στις 8 Φεβρουαρίου του  1994.

## Εργογραφία (επιλεγμένα έργα)
**Η Λότζα του Ηρακλείου*, περιοδικό Κρητικαί Σελίδες, τόμος Γ΄, 1939.
**Μνημεία της Κρητικής Ιστορίας*, τόμοι I, II, III, IV. V.
**Συμβολή στην Ιστορία του Λασιθίου κατά τη Βενετοκρατία*, έκδ. Εταιρεία Κρητικών Ιστορικών Μελετών.
*Η* Κρήτη, Τουριστικός-Ιστορικός-Αρχαιολογικός Οδηγός*, τόμος Α΄ Κεντρική και Ανατολική Κρήτη, τόμος Β΄ Δυτική Κρήτη.
**Υπόμνημα του Μοροζίνι προς το Λουδοβίκο ΙΔ΄  το 1669*, Κρητ. Χρονικά, τόμος Α΄ , σελ. 74.
**Άγιος Νικόλαος Μεραμπέλου*, περιοδικό «Αμάλθεια», Α΄, σελ.  73.
**Σητεία, η χώρα των Ετεοκρητών και του Κορνάρου*, περιοδικό «Αμάλθεια», Β΄, σελ.  73.
**Η Επανάσταση του 1770 και ο Δασκαλογιάννης*.
**Δομήνικος Θεοτοκόπουλος, ο μάγος του χρωστήρα*.
**Πόλεις και χωριά της Κρήτης στο πέρασμα των αιώνων*, δίτομο, (1993)

## Παραπομπές


## Πηγές
* 

## Εξωτερικοί σύνδεσμοι
*Αναλυτική βιογραφία  του Στέργιου Σπανάκη
*[Βιβλία του Στέργιου Σπανάκη](https://anemi.lib.uoc.gr/search/?search_type=simple&display_mode=overview&stored_cclquery=creator=(%CE%A3%CF%80%CE%B1%CE%BD%CE%AC%CE%BA%CE%B7%CF%82,%20%CE%A3%CF%84%CE%AD%CF%81%CE%B3%CE%B9%CE%BF%CF%82%20%CE%93.,)&rss=0&number=10&keep_number=10&offset=1) από την Ψηφιακή Βιβλιοθήκη Νεοελληνικών Σπουδών Ανέμη
*Μια μοναδική έκθεση του Στέργιου Σπανάκη στα 1965 στον ιστότοπο https://www.candiadoc.gr/
*Συμμαχικές προκηρύξεις και Στέργιος Σπανάκης (Σεπτέμβριος-Δεκέμβριος 1944)

Κατηγορία:Έλληνες συγγραφείς του 20ού αιώνα
Κατηγορία:Έλληνες ιστορικοί του 20ού αιώνα
Κατηγορία:Βραβευθέντες Ακαδημίας Αθηνών
Παλαιοχώρι Ευρυτανίας

Με το όνομα **Παλαιοχώρι** αναφέρονται τρεις οικισμοί του νομού Ευρυτανίας:

* το Παλαιοχώρι Ραπτοπούλου Ευρυτανίας
* το Παλαιοχώρι Ψιανών Ευρυτανίας
* το Παλαιοχώριον Φρασκίστας Ευρυτανίας

Κατηγορία:Αποσαφηνίσεις ελληνικών τοπωνυμίων
BAe 146

[right|thumb|200px|Αεροσκάφος '''Avro RJ100''' της [British Airways.]]
Το **BAe 146/Avro RJ** είναι ένα μεσαίου μεγέθους εμπορικό αεροσκάφος το οποίο κατασκευάζεται στο Ηνωμένο Βασίλειο από την British Aerospace (η οποία αργότερα έγινε μέλος της BAE Systems). Η παραγωγή του ξεκίνησε το 1983 και συνεχίστηκε μέχρι το 2002. Η κατασκευή της βελτιωμένης έκδοσης ήταν γνωστή σαν **Avro RJ** που ξεκίνησε το 1992. Μία ακόμα πιο βελτιωμένη έκδοση, το **Avro RJX** – με νέους κινητήρες – ανακοινώθηκε το 1997, αλλά μόνο 3 πρωτότυπα κατασκευάστηκαν προτού η παραγωγή σταματήσει στα τέλη του 2001. Με 387 τεμάχια να έχουν παραχθεί, το Avro RJ/BAe 146 είναι το δεύτερο περισσότερο επιτυχημένο Βρετανικό επιβατηγό τζετ που κατασκευάστηκε ποτέ.

## Περιγραφή
thumb|200px|right|Το μοντέλο '''BAe 146'''
Το BAe 146/Avro RJ διαθέτει 4 κινητήρες τουρμποφάν, ενσωματωμένους κάτω από ζεύγος φτερών, τα οποία ξεκινούν από το πάνω μέρος της ατράκτου, και το αεροσκάφος διαθέτει ουρά ατράκτου σε σχήμα «Τ». Το αεροσκάφος έχει κατασκευή αρκετά καλής μόνωσης κατά του ήχου, εξ ου και το όνομα «*Whisperjet*» {δηλαδή «*Ψιθυριστό τζετ*»). Έχει ευρεία χρήση σε αεροδρόμια μικρών πόλεων και ο κύριος ρόλος του είναι ως αεροσκάφος τζετ μικρών αποστάσεων. Το BAe 146/Avro RJ χρησιμοποιείται ευρέως από πολλές ευρωπαϊκές αερογραμμές, όπως η Lufthansa και η Brussels Airlines. Η έκδοση της μη εξπρές μεταφοράς έχει τον σχεδιασμό -QT (*Quiet Trader*), ενώ μια μετατρεπτή έκδοση είναι σχεδιασμένη σαν -QC.

[thumb|200px|right|'''BAe 146-300''' της Γερμανικής [Εurowings ]]
[thumb|200px|right|'''Avro RJ85''' των [Brussels Airlines ]]

## Εκδόσεις
Το BAe 146 έχει κατασκευαστεί στις εξής εκδόσεις: 
* **146-100**
* **146-200** 
* **146-300**

Οι ισοδύναμες εκδόσεις του Avro RJ είναι οι: 
* **RJ70**
* **RJ85**
* **RJ100**

## Χρήστες
[thumb|right|[Lufthansa Avro RJ85]]
### Πολιτικοί χρήστες
;BAe 146:
* 
** Albanian Airlines (3)
** Belle Air (1)
* 
** National Jet Systems (14)
* 
** TNT Airways (13)
** Brussels Airlines (6)
* 
** Aerovias DAP (1)
* 
** Sol Dominicana Airlines (5)
* 
** Astra Airlines (1)
* :
** China Eastern Airlines (10)
* 
** Asian Spirit  (4)
* 
** Eurowings (15)
** CityJet (12)
* 
** Flybe (14)
* 
** Druk Air (2)
* 
** Bulgaria Air (8)
* 
** Taban Airlines (2)

;Avro RJ:
* 
** Brussels Airlines (26)
* 
** Atlantic Airways (6)
* 
** Blue1 (9)
* 
** Lufthansa CityLine (18)
* 
** Ellinair (2)
* 
** Malmö Aviation (9)
* 
** Swiss International Air Lines (24)
* 
** BA CityFlyer (10)
* 
** Uzbekistan Airways (3)
* 
** MDLR Airlines (2)
* 
** CityJet (23)

### Στρατιωτικοί χρήστες
;
;
;

## Πηγές


* Τεχνικά χαρακτηριστικά από την Aegean Airlines *(ανάκτηση 11/01/08)*
* Τεχνικά χαρακτηριστικά του Avro RJ (PDF, 4,1 MB)

Κατηγορία:Πολιτικά αεροσκάφη
Lipps Inc

Οι **Lipps Inc** ήταν μουσικό συγκρότημα που έδωσαν μία επιτυχία με πρωτιά στους καταλόγους με τις μουσικές επιτυχίες, το "Funkytown" το 1979. Το εν λόγω τραγούδι θεωρείται από ορισμένους ως το τελευταίο τραγούδι της ντίσκο που έκανε επιτυχία στις ΗΠΑ.

Το συγκρότημα συστάθηκε στη Μινεάπολη από το Στίβεν Γκρίντμπεργκ, τραγουδοποιό, δισκογραφικό παραγωγό και οργανοπαίκτη. Η κύρια φωνή στο συγκρότημα ήταν η Σίνθια Τζόνσον.

Οι Lipps Inc πέτυχαν κάποια επιτυχία τη δεκαετία του ' 80. Το τραγούδι τους "Funkytown" ήταν επί 4 εβδομάδες στην πρώτη θέση στο Billboard Hot 100 και στους μουσικούς καταλόγους επιτυχιών Hot Dance Music/Club Play στις ΗΠΑ και έγινε πλατινένιο. Επίσης, το σινγκλ ήταν 2ο στο Ηνωμένο Βασίλειο και αποτέλεσε διεθνή επιτυχία.

Τα επόμενα τραγούδια του συγκροτήματος όμως δεν είχαν ίδια αποδοχή από το κοινό με την αρχική τους επιτυχία. Η καλύτερη θέση που πέτυχαν στο Hot 100 ήταν το "Rock It", στο #64 και περιορίστηκαν σε χορευτικά τραγούδια, όπως το "How Long" το 1981, που ήταν #4 στις ΗΠΑ. Οι ηχογραφήσεις σταμάτησαν το 1983, οπότε θεωρείται και η χρονιά κατά την οποία το συγκρότημα διαλύθηκε.

## Δισκογραφία
### Άλμπουμς
* *Mouth to Mouth * (1979/1980)
* *Pucker up* (1980)
* *Designer Music* (1981)
* *4* (1983)
* *Hit the Deck* (EP) (1985)

#### Συλλογές
* *Funkyworld: The Best of Lipps Inc.* (1992)

## Τραγούδια
* "Rock It "
* "How Long"
* "Funkytown"
* "Designer Music"
* "All Night Dancing"
* "Jazzy"
* "There They Are"
* "Tight Pair"
* "Addicted To The Night"
* "Hold Me Down"
* "Choir Practice"
* "Hit The Deck"
* "Does Anybody Know"
* "Power"
* "Gossip Song"

## Εξωτερικοί σύνδεσμοι
* Επίσημος ιστότοπος του Funkytown

Κατηγορία:Αμερικανικά μουσικά συγκροτήματα
Κατηγορία:Μουσική στη Μινεσότα
Μαντηλάρι

Το **Μαντηλάρι** ή **Μανδηλάρι** είναι τοπική ποικιλία ερυθρού σταφυλιού, που συναντάται κυρίως στην Κρήτη και στα νησιά του Αιγαίου.

Αποκαλείται επίσης αμοργιανό, "κουντούρα μαύρη", "κουτούρα", "κούντουρο" και "μαύρη Δουμπραίνα".

Η ποικιλία αυτή καλλιεργείται σε Κρήτη, Ρόδο, Κυκλάδες, Αττική, Εύβοια, Βοιωτία, Αχαΐα, Ηλεία, Μεσσηνία, Χαλκιδική, νησιά Β.Αιγαίου και Δωδεκάνησα.

## Παραγωγή
Οίνος Ο.Π.Α.Π. Ρόδος, Πεζά, Αρχάνες, Πάρος, Τοπικός Λασηθιώτικος, Ηρακλειώτικος, Κισσάμου, Κρητικός, Δωδεκανησιακός καθώς και Επιτραπέζιος.

## Αμπελογραφικά χαρακτηριστικά
Είναι ζωηρή και παραγωγική ποικιλία. Η διαμόρφωσή της γίνεται σε κυπελλοειδή και γραμμοειδή σχήματα. Είναι πολύ ευαίσθητη στον περονόσπορο, τον βοτρύτη, την όξινη σήψη.

Είναι ανθεκτική στην ξηρασία.

Η γεύση της ποικιλίας αυτής έχει δύναμη, η οποία προέρχεται από την καλή οξύτητα και τις δυνατές τανίνες.

## Παραπομπές


Κατηγορία:Ελληνικό κρασί
Κατηγορία:Ελληνικές ποικιλίες σταφυλιών
Ορφισμός (θρησκεία)

**Ορφισμός** καλείται γενικά η μυστηριακή λατρεία που εμφανίστηκε τον 6ο αιώνα π.Χ. Οι λάτρεις πίστευαν ότι τη διαμόρφωσε ο Ορφέας, προβαίνοντας σε μία ριζική αναμόρφωση των μυστηρίων του θεού Διόνυσου, δίνοντάς τους μία καθαρά πνευματική προοπτική.

Το τελετουργικό του ορφισμού περιελάμβανε νηστείες, καθαρμούς, καθαρότητα βίου, αποχή από βρώση κρέατος και πολλούς εξορκισμούς. Το ζητούμενο μέσα απ' όλα αυτά ήταν η τελική απαλλαγή από τον κύκλο των διαρκών μετενσαρκώσεων, μετέχοντας σε μία διαρκή μυστηριακή ζωή αποτέλεσμα της οποίας ήταν ο τέλειος εξαγνισμός και η αποκατάσταση της ψυχής στην πρότερη μακαρία κατάστασή της μέσα στην θεία πληρότητα-αθανασία.  

## Δείτε επίσης
* Ορφικά
* Ορφικοί ύμνοι

## Βιβλιογραφία
* Jaeger, Werner, «Θρησκευτικότητα καὶ ὀρφισμός » , Εὐθύνη, 242 (1992), σσ. 81-82
* Μπολιάκη Ελένη, «Ορφισμός, Αρχαία Ελληνική Θρησκεία και Χριστιανισμός,» Θεολογία, τόμ. 74, Τεύχος 2ον, (Ιούλιος-Δεκέμβριος 2003), σελ. 741-760
* Μαυράκης Νίκος, *Ανατολικές επιρροές στην ελληνική σκέψη και τον δυτικό πολιτισμό*. Σοκόλης, (Αθήνα 2016), σσ. 374-386, ISBN 978-618-5139-32-2
* «Ορφικά», 4 τόμοι, Εκδόσεις ΚΑΚΤΟΣ, 978-960-382-494-7


Κατηγορία:Αρχαία ελληνική θρησκεία
Κατηγορία:Θρησκειολογία
Κατηγορία:Μυστηριακές θρησκείες
People's Choice Awards του 2007

Η 34η απονομή των **[[Βραβεία People's Choice|Βραβείων People's Choice]]** έλαβε χώρα την Τρίτη, 8 Ιανουαρίου 2008 στο Shrine Auditorium στο Λος Άντζελες. Σκοπός του βραβείου είναι η αναγνώριση ανθρώπων και έργων της ποπ κουλτούρας. Η ετήσια αυτή απονομή ξεκίνησε το 1975 και, όπως υποστηρίζει, βασίζεται αποκλειστικά στη γνώμη του κοινού. Το κοινό ψήφισε, όπως καθιερώθηκε από το 2004 και μετά, διαμέσου Διαδικτύου. 

Την δίωρη τηλεοπτική μετάδοση κάλυψε και φέτος το κανάλι CBS, με χορηγό την εταιρία Procter & Gamble. Οικοδέσποινα της βραδιάς ήταν η Κουίν Λατίφα. Η ιδιαιτερότητα της φετινής χρονιάς ήταν πως λόγω της συνεχιζόμενης απεργίας του Συνδικάτου Σεναριογράφων της Αμερικής *(WGA)*, η εκδήλωση έγινε απόντων των προσκεκλημένων διασημοτήτων, ενώ οι νικητές παρέλαβαν τα βραβεία τους σε όποιο μέρος του κόσμου βρίσκονταν εκείνη τη στιγμή στέλνοντας μαγνητοσκοπημένες ευχαριστίες. Χαρακτηριστικά ο ηθοποιός Ρόμπιν Γουίλιαμς, που βραβεύτηκε για τις κωμικές του ικανότητες, παρέλαβε το βραβείο του όντας σε περιοδεία στην Καμπούλ. Ως αποτέλεσμα αυτής της αποχής αναγνωρίσιμων καλλιτεχνών η τηλεθέαση της βραδιάς έπεσε στο μισό σε σχέση με την προηγούμενη χρονιά 

## Υποψηφιότητες
Ακολουθούν οι υποψηφιότητες για τα βραβεία. Με έντονη γραμματοσειρά σημειώνονται οι νικητές.
  

## Αναφορές


## Εξωτερικοί Σύνδεσμοι
*Επίσημη ιστοσελίδα των αποτελεσμάτων & βίντεο αποδοχής των βραβείων.
*People's Choice Awards στο IMDb. 
*Τα αποτελέσματα στον Hollywood Reporter.

2007
Κατηγορία:Κινηματογραφικά γεγονότα του 2007
Κατηγορία:Μουσικά γεγονότα του 2007
Κατηγορία:Τηλεοπτικά γεγονότα του 2007
Αδικοπραξία

Ως **αδικοπραξία** ή **αδικη πράξη**, χαρακτηρίζεται οποιαδήποτε ανθρώπινη συμπεριφορά σε βάρος άλλου προσώπου, που αντίκειται στο υφιστάμενο δίκαιο του τόπου (χώρας) που αυτή εκδηλώθηκε ή εκδηλώνεται.

Κάθε φορά που η άδικη πράξη οφείλεται σε υπαιτιότητα (δόλο ή αμέλεια) του προσώπου, δηλαδή γίνεται καταλογιστή, τότε γίνεται λόγος περί αδικήματος. Ορισμένες άδικες πράξεις, όπως η βιαιοπραγία και η επίθεση, μπορεί να οδηγήσουν σε αστική αγωγή και ποινική δίωξη σε χώρες όπου το αστικό και το ποινικό νομικό σύστημα λειτουργούν ξεχωριστά. 

Κατηγορία:Αστικό Δίκαιο
Κατηγορία:Εγκλήματα
Δήμος Παραλίας

Με την ονομασία **Δήμος Παραλίας** υπάρχουν δύο δήμοι της Ελλάδας:

*Ο Δήμος Παραλίας Αχαΐας του νομού Αχαΐας.
*Ο Δήμος Παραλίας Πιερίας του νομού Πιερίας.

Κατηγορία:Αποσαφηνίσεις ελληνικών τοπωνυμίων